Document ID: 31995R0229

KOMISSION ASETUS (EY) N:o 229/95,
annettu 3 päivänä helmikuuta 1995,
tiettyjä yhteisön tukijärjestelmiä koskevan yhdennetyn hallinto- ja valvontajärjestelmän soveltamista koskevista yksityiskohtaisista säännöistä annetun asetuksen (ETY) N:o 3887/92 ja asetuksen (EY) N:o 762/94 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjä yhteisön tukijärjestelmiä koskevasta yhdennetystä hallinto- ja valvontajärjestelmästä 27 päivänä marraskuuta 1992 annetun neuvoston asetuksen (ETY) N:o 3508/92 (1), sellaisena kuin se on viimeksi muutettuna asetuksella (EY) N:o 3235/94 (2), ja erityisesti sen 12 artiklan,
ottaa huomioon tukijärjestelmästä tiettyjen peltokasvien viljelijöille 30 päivänä kesäkuuta 1992 annetun neuvoston asetuksen (ETY) N:o 1765/92 (3), sellaisena kuin se on viimeksi muutettuna asetuksella (EY) N:o 3116/94 (4), ja erityisesti sen 12 artiklan,
sekä katsoo, että
saadun kokemuksen perusteella ja neuvoston asetuksen (EY) N:o 231/94 (5) antamisen johdosta, jolla otettiin käyttöön tiettyjä uusia osia asetuksen (ETY) N:o 1765/92 7 artiklassa tarkoitettuun pellonpoistojärjestelmään, on mukautettava komission asetusta (ETY) N:o 3887/95 (6),
olisi täsmällisesti erotettava toisistaan muutokset, joita tukihakemuksiin saa tehdä niiden jättämisen määräajan jälkeen, ja mukautukset tukihakemuksiin toimivaltaisen viranomaisen havaitessa ilmeisen virheen,
olisi täsmennettävä peltokasvien tuottajien korvauksiin oikeutetun enimmäispinta-alan laskentamenetelmä, jos pellonpoisto ei ole riittävä, ja säädettävä tarkistuksista suhteessa eri viljelmiin; olisi vahvistettava laskentasäännöt siirrettäessä pellonpoistovelvoitetta; maatalouslainsäädännön yksinkertaistamiseksi olisi poistettava komission asetuksen (EY) N:o 762/94 (7), sellaisena kuin se on muutettuna asetuksella (EY) N:o 2249/94 (8), 7 artiklan 2 kohta, ja
tässä asetuksessa säädetyt toimenpiteet ovat asianomaisten komiteoiden lausuntojen mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 3887/92 seuraavasti:
1) Korvataan 4 artiklan 2 kohta seuraavasti:
"2 a) Pinta-alatukihakemusta voidaan muuttaa sen jättämisen määräajan jälkeen ainoastaan, jos muutokset toimitetaan toimivaltaisille viranomaisille viimeistään neuvoston asetuksen (ETY) N:o 1765/92 (9*) 10-12 artiklassa tarkoitettuina päivämäärinä.
Viljelylohkojen osalta pinta-alatukihakemukseen voidaan tehdä muutoksia ainoastaan asianmukaisesti perustelluissa erityistapauksissa kuten kuolema, avioliitto, osto tai myynti, vuokrasopimuksen tekeminen. Jäsenvaltioiden on määritettävä näihin liittyvät edellytykset. Lohkoa ei kuitenkaan saa lisätä peltoviljellystä poistetuksi tai rehualaksi ilmoitettuihin lohkoihin muutoin kuin kyseisten säännösten mukaisesti perustelluissa tapauksissa sillä edellytyksellä, että tämä lohko on jo ilmoitettu peltoviljelystä poistetuksi tai rehualaksi toisen tuottajan tekemässä tukihakemuksessa, joka on tämän johdosta korjattu.
Käytön tai asianomaisen tukijärjestelmän osalta muutokset voidaan tehdä kaikissa tapauksissa. Kuitenkaan lohkoa ei saa lisätä peltoviljelystä poistetuksi ilmoitettuihin lohkoihin.
b) Jos tuottaja sinä aikana, jona saa tehdä muutoksia, päättää käyttää lohkoa yhdennetyssä järjestelmässä tarkoitettuun viljelyyn, eikä lohkoa ole käytetty sellaiseen viljelyyn, pinta-alatukihakemus voidaan jättää tämän ajan kuluessa.
2) Lisätään artikla seuraavasti:
"5 a artikla
Rajoittamatta 4 ja 5 artiklassa säädettyjen määräysten soveltamista tukihakemusta voidaan mukauttaa milloin tahansa sen jättämisen jälkeen, jos toimivaltainen viranomainen havaitsee ilmeisen virheen."
3) Korvataan 9 artiklan 4 kohta seuraavasti:
"4 a) Aloja, jotka on määritetty sovellettaessa 1-3 kohtaa tuen laskemiseksi käytetään:
- pellonpoiston puitteissa peltokasvien tuottajien korvauksiin oikeutetun enimmäispinta-alan laskemiseksi,
- asetuksen (ETY) N:o 805/68 4 g ja 4 h artiklassa tarkoitettujen palkkiota koskevien rajojen ja tasaushyvityksen laskemiseen.
Kuitenkin 2 kohdan ensimmäisen alakohdan ensimmäisessä ja toisessa luetelmakohdassa tarkoitetuissa tapauksissa peltokasvien tuottajien korvauksiin oikeutettu enimmäispinta-ala on laskettava tosiasiallisesti määritetyn pellonpoistoalan perusteella ja suhteessa eri viljelmiin.
b) Siirrettäessä pellonpoistovelvoitetta peltokasvien tuottajien korvauksiin oikeutettuja enimmäispinta-aloja koskevat a alakohdassa tarkoitetut laskelmat tehdään seuraavasti:
- määritetyn pellonpoistoalan perusteella, josta on vähennetty siirretty pellonpoistoala pellonpoistovelvoitteen siirron toimeenpanneiden tilojen osalta,
- määritetyn pellonpoistoalan perusteella, mukaan lukien siirretty pellonpoistoala pellonpoistovelvoitteen siirron toimeenpanneiden tilojen osalta."
4) Lisätään 16 artiklan 4 kohtaan seuraava virke:
"Määrä, josta lasketaan yhteisön talousarviosta maksetut kulut, ei saa ylittää kyseisen jäsenvaltion kysymyksessä olevalle kalenterivuodelle ilmoittamaa kuluennustetta."
2 artikla
Poistetaan asetuksen (EY) N:o 762/94 7 artiklan 2 kohta.
3 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 3 päivänä helmikuuta 1995.

Labels: 4
19
6